**2-րդ կրթական հարթակ**

**1-ին շաբաթ**

***Ծանոթություն։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Ծանոթանալ աշակերտների հետ, հարցերի օգնությամբ քննարկել ամառային արձակուրդները
* Վերհիշել այբուբենը

***Նոր դաս։***

* **Գրականություն -** «Իմ դասագիրքը» բանաստեղծությունը
* **Բառագիտություն** – Թեմատիկ բառերի բացատրություններ
* **Ուղղագրություն** – *երբ, սուրբ, դասագիրք բառերի* ուղղագրություն*,* բառաթելադրություն
* **Քերականություն –** Հնչյուն և տառ,ձայնավոր և բաղաձայն հնչյուններ
* **Մշակույթ** – Մեսրոպ Մաշտոց, Հայերենի առաջին ուսուցիչը

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

1. Քեզ ո՞ր քառատողը դուր եկավ: Ինչու՞:
2. Ըստ բանաստեղծության՝ ինչպիսին է դասագիրքը:
3. Ինչպե՞ս է հեղինակը նկարագրում հայրենիքը։
4. Ի՞նչ գիտես հայրենիքիդ մասին։
5. Ո՞րն է քո առաջին կարդացած գիրքը։
6. Իսկ դու սիրու՞ս ես քո դասագիրքը։ Ինչու՞։
7. Բացատրել հետևյալ բառերը․ *առա, սուրբ, հայրենիք, պես-պես, անկախ:*

**Ուղղագրություն** – Սովորել*երբ, սուրբ, դասագիրք*բառերի ուղղագրությունը

1. Աշակերտները տալիս են իրենց պատասխանները։ Օրինակ` ինձ դուր եկավ երկրորդ քառատողը, քանի որ այն նկարագրում էէ թե ինչքան գեղեցիկ է իմ դասագիրքը։:
2. Ըստ բանաստեղծության՝ դասագիրքը տեսակ-տեսակ գույներով ու նկարներով լիքն է:
3. Հեղինակը հայրենիքը համարում է սուրբ և ազատ։
4. Աշակերտները տալիս են իրենց պատասխանները։
5. Աշակերտները թվարկում են իրենց կարդացած առաջին գրքերը։
6. Պատասխանի օրինակ՝ Առանց գրքերի մարդիկ չէին կարողանա տեղեկանալ, քե աշխարհի տարբեր ծայրերում ինչ կա և ինչպե՞ս են մարդիկ ապրում տարբեր երկրներում։
7. Հետևյալ բառերի բացատրութուններն են․
   * *Առա – վերցրեցի*
   * *Սուրբ – նվիրական, աստվածային*
   * *Հայրենիք – այն երկիրը, որտեղ մարդը ծնվել է և իր տունն է համարում*
   * *Պես-պես – բազմատեսակ, զանազան, տարբեր*
   * *Անկախ – ուրիշից կախում չունեցող*

**Քերականություն-Հնչյուն և տառ**

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար**.

* Ի՞նչ է տառ։ Ի՞նչ է հնչյուն։
* Քանի ՞ հնչյուն և քանի տառ կա նշված բառերում:
* Քանի տեսակ են լինում հնչյունները և որո՞նք են։
* Քանի՞ ձայնավոր և քանի՞ բաղաձայն հնչյուն ունի հայերենը։ Որո՞նք են։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Տառը գրում ենք և կարդում, հնչյունը լսում ենք և արտասանում։ Օրինակ՝
  + Կատու – 4 տառ, 4 հնչյուն
  + Երեք – 4 տառ, 5 հնչյուն
  + Ոզնի – 4 տառ, 5 հնչյուն
* Հնչյունները լինում են երկու տեսակ՝ ձայնավոր հնչյուններ, որոնք երկար են արտասանվում, և բաղաձայն հնչյուններ, որոնք կարճ են արտասանվում:
  + Հայերենը ունի 6 ձայնավոր հնչյուն` ***ա, ի, ու, է, օ, ը***, որոնք գրվում են 8 տառով։ ***Է*** հնչյունի համար ունենք 2 տառ՝ ***է, ե***, իսկ ***օ*** հնչյունի համար՝  ***օ***, ***ո։***
  + Հայերենը ունի 30 բաղաձայն հնչյուններ՝ ***բ, գ, դ, զ, թ, ժ, լ, խ, ծ, կ, հ, ձ, ղ, ճ, մ, յ, ն, շ, չ, պ, ջ, ռ, ս, վ, տ, ր, ց, փ, ք, ֆ***

**Մշակույթ Հայերենի առաջին ուսուցիչը**

**Հարցեր և առաջադրանքներ**

* Ո՞վ է ստեղծել հայերենի այբուբենը և առաջին «Այբբենարանը»։
* Ի՞նչ է պատվիրել Մեսրոպ Մաշտոցը։
* Որտե՞ղ է գտնվում Մեսրոպ Մաշտոցի գերեզմանը։
* Ինչու՞ է կարևոր ունենալ մեր սեփական այբուբենը։
* Ինչպե՞ս կարող ենք պահպանել այն։
* Հայերենի այբուբենը ստեղծել է Մեսրոպ Մաշտոցը։
* Մեսրոպ Մաշտոցը պատվիրել ՝ սիրել և պահպանել հայոց լեզուն։
* Մեսրոպ Մաշտոցի գերեզմանը գտնվում է Օշականում։
* Աշակերտներից յուրաքանչյուրը տալիս է իր պատասխանը։ Պատասխանի օրինակ՝ Սեփական այբուբեն ունենալը կարևոր է, որպեսզի կարողանանք մեր լեզվով կարդալ ու գրել։
* Պատասխանի օրինակ՝ Այբուբենը պահպանելու համար պետք է այն լավ սովորենք ու փոխանցենք մեր սերունդներին։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել հերոսներին և պատասխանել դասավերջի հարցերին։
* Հասկանալ տառ և հնչյուն հասկացությունները և տարբերել միմյանցից
* տրված բառերում նշել տառերի և հնչյունների թիվը։
* տարբերել ձայնավոր և բաղաձայն հնչյունները և բերել օրինակներ
* Մասնակցել խմբային աշխատանքներին։